বাংলাদেশের রাজধানী ঢাকার হাজারিবাগ এলাকার মানুষ, পানি, মাটি ও বাতাস সবকিছুই বিষে আক্রান্ত। আর যারা ট্যানারিতে কাজ করছেন তারা আক্রান্ত হচ্ছেন নানা জটিল রোগে। রানাপ্লাজা ধসের পর পোশাক কারখানাসহ শিল্প কারখানায় শ্রমিক নিরাপত্তা এবং কাজের পরিবেশ উন্নয়নের জন্য কথা হলেও হাজারিবাগের ট্যানারিতে তার কোন প্রভাব নেই। পরিবেশ আন্দোলনকারীরা বলছেন এই বিষাক্ত জনপদ থেকে পরিবেশ ও জীবন বাঁচাতে চামড়া কারখানা সরিয়ে নেয়ার কোন বিকল্প নেই।